|  *Živilė Balčiūnaitė*  |
| --- |
|  |
|  |
| Pilnas vardas | Živilė Balčiūnaitė |
| Gimė | 1979 m. balandžio 3 d. (44 metai)  Vilnius, Lietuva |
| Atstovauja (-vo) | Lietuvos vėliava Lietuva |
|  |
| Rungtys | Maratonas |
| Asmeniniai rekordai | 10 000 m: 32:30.48 (NR)  Pusmaratonis: 1.10:23 (NR)  Maratonas: 2:25:15 (NR) |
| Treneriai | Romas Sausaitis |
|  |
|  |
| Kiti titulai | Nacionalinė čempionė |
| World Athletics profilis: |  |

**Živilė Balčiūnaitė** (g. 1979 m. balandžio 3 d. Vilniuje) – Lietuvos ilgų nuotolių ir maratono bėgikė. Nacionalinė čempionė ir rekordininkė. Aukščiausias karjeros pasiekimas − 2010 m. Europos maratono čempionės titulas, buvo anuliuotas dėl dopingo vartojimo, bėgikė diskvalifikuota 2 metams. 2016 m. Ž. Balčiūnaitė dėl dopingo diskvalifikuota 8 metams.

Biografija
----------

Stambiausio masto varžybose Balčiūnaitė debiutavo 1997 m. pasaulio kroso bėgimo čempionate. Jaunimo rungtyje sportininkė pelnė 74-ąją vietą. Po metų sportininkė dalyvavo pasaulio jaunimo čempionate, kur 3000 m bėgime užėmė aukštą 10 vietą. 2004 m. bėgikė pirmą kartą įveikė olimpinį normatyvą ir atstovavo šaliai 2004 m. vasaros olimpinėse žaidynėse. Atėnuose vykusiose varžybose maratono rungtyje ji užėmė 14 vietą. 2006 m. Europos čempionate sportininkė maratono distancijos pabaigoje susistumdė su kitomis dalyvėmis ir liko ketvirtoje vietoje. Po metų Balčiūnaitė debiutavo 2007 m. pasaulio čempionate, kuriame užėmė tik 33 vietą. 2008 m. vasaros olimpinės žaidynės buvo daug sėkmingesnės ir lengvaatletė pelnė 11 vietą. Berlyne vykusiame 2009 m. pasaulio čempionate Balčiūnaitė pasirodė geriau nei pirmą kartą. galutinėje įskaitoje ji liko 19 vietoje. 2010 m. Europos lengvosios atletikos čempionato maratono bėgime tarp 28 – 29 kilometrų sportininkė atitrūko nuo grupės ir pelnė aukso medalį. Ji tapo pirmąja lietuve, Europos pirmenybių aukso laimėtoja, ir pirmąja prizininke bėgimo rungtyje, tačiau vėliau rezultatai buvo anuliuoti, bėgikė diskvalifikuota (žr. žemiau).

Pirmasis sportininkės treneris buvo Juozapas Garalevičius, šiuo metu ją treniruoja Romas Sausaitis.

2010 m. spalio 29 d. Balčiūnaitė buvo suspenduota, dėl įtartino mėginio su padidėjusiu testoteronu, pateiktu Europos čempionate. LLAF drausmės komisija vienbalsiai nusprendė, kad nepakanka argumentų, įrodančių Živilės Balčiūnaitės kaltę, už kurią ji turėtų būti diskvalifikuota.< Balčiūnaitės suspendavimas paliktas galioti iki IAAF anti-dopingo tarnybos rezultatų pateikimo. 2011 m. balandžio 5 d. LLAF drausmės komisijos nutarimu Živilė Balčiūnaitė buvo diskvalifikuota dvejiems metams, o 2010 m. Europos čempionate iškovotas aukso medalis atimtas.

2016 m. balandžio mėnesį paimtame mėginyje buvo aptikta meldoniumo, kuris nuo 2016 m. yra įtrauktas į draudžiamų preparatų sąrašą. Už tai Ž. Balčiūnaitė nubausta 8 metų diskvalifikacija.

Pasiekimai
----------

| Metai | Turnyras | Vieta | Rungtis | Rezultatas |
| --- | --- | --- | --- | --- |
| 1997 | Pasaulio kroso čempionatas | **74** | 4 689 m | 16:58 |
| 1998 | Pasaulio jaunimo čempionatas | **10** | 3000 m | 9:34.01 |
| 1999 | Europos U23 čempionatas | **5** | 10 000 m | 33:47.13 |
| 2001 | Europos U23 čempionatas | **5** | 10 000 m | 34:04.34 |
| 2003 | Pasaulio pusės maratono čempionatas | **28** | pusė maratono | 1:13:47 |
| 2003 | Europos kroso čempionatas | **46** | 6 595 m | 24:13 |
| 2004 | Olimpinės žaidynės | **14** | Maratonas | 2:35:01 |
| 2006 | Europos čempionatas | **4** | maratonas | 2:31:01 |
| 2007 | Pasaulio čempionatas | **33** | maratonas | 2:43:28 |
| 2008 | Olimpinės žaidynės | **11** | maratonas | 2:29:33 |
| 2009 | Pasaulio čempionatas | **19** | maratonas | 2:31:06 |
| 2010 | Europos čempionatas | DSQ | maratonas | 2:31:14 |
| 2014 | Europos čempionatas | **27** | maratonas | 2:39:53 |
|

Išnašos
-------

1. ↑  www.lengvoji.lt Archyvuota kopija 2010-11-01 iš Wayback Machine projekto.
2. ↑  Nepakanka argumentų[neveikianti nuoroda]
3. ↑  Augustis, Mindaugas (2010-12-01). „LLAF pritrūko įrodymų nuteisti Europos čempionę Ž.Balčiūnaitę". *delfi.lt*. Delfi. Nuoroda tikrinta 2024-03-12.
4. ↑  „Ž.Balčiūnaitė oficialiai diskvalifikuota dvejiems metams ir neteks Europos čempionės medalio". delfi. 2011-04-05. Nuoroda tikrinta 2011-04-05.
5. ↑  „Griežčiausia bausmė: Ž. Balčiūnaitės karjera – baigta". *delfi.lt*. Delfi. 2016-07-18. Nuoroda tikrinta 2024-03-12.

Nuorodos
--------

* Živilė Balčiūnaitė IAAF svetainėje Archyvuota kopija 2011-01-09 iš Wayback Machine projekto.